Hotel Seerast - НАЙ-НИСКИ ЦЕНИ от agoda.com\nSt. Walburg 210, Ултимо, Ултимо, Италия, 39016 - Много добро местоположение - вижте на картата\nПовече за Hotel Seerast\nУдобно разположен в Ултимо, Hotel Seerast е чудесна стартова точка, от която можете да започнете да проучвате този оживен град. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВ Hotel Seerast отличното обслужване и достъпните съоръжения допринасят за Вашия незабравим престой. Рум-сървиз, летищен трансфер, вестници, екскурзии, перални услуги са само част от нещата, които отличават Hotel Seerast от останалите хотели в града.\nДизайнът на хотела е съобразен с най-високите изисквания за удобство и комфорт, осигурявани от съоръжения достъпни в някои стаи като отопление, събуждане, бюро, балкон/тераса, телефон. Хотелските съоръжения като сауна, каране на ски, риболов са идеално място за почивка след тежък и уморителен ден. Hotel Seerast е идеално място за туристи, търсещи чар, комфорт и удобство в Ултимо.


Има едни момчета, които ги дават по OffTheWall.Tv и правят наистина добро мъжко шоу. Нас малко...\nСутрин или обяд, очите не са отворени, а леко открехнати. Ръцете търсят чашата, ноздрите се разтварят. Мирише на кафе. Така започват дните на почти всички кофеинозависими. Оказва се, че именно миризмата, а не вкусът на кафето, е това, което ни...


Healthcare NexT, една от инициативите на Microsoft, вече е свързана с разширяване на използването на изкуствен интелект и машинно обучение към изследване на онкологични заболявания и тяхното лечение. Компанията смята, че към раковите клетки може да се подходи като към вирус или бъг в компютърна система. Комбинирайки здравни проучвания, изкуствен интелект и експертиза от партньори в здравната индустрия, Microsoft се надява да вгради в лечението на рак иновативни технологии и да го пребори веднъж завинаги.\nПитър Лий, вице президент на Healthcare NexT, казва, че предизвикателството е голямо, но технологии като облака, ИИ и инструменти за оптимизация на бизнеса ще бъдат централни за трансформиране на подхода към ракови заболявания. Разгръщането на инициативата към медицината ще даде друг тип отношение към една от най-страшните болести и ще се опита да я репрограмира или изтрие така, както би репрограмирала бъг в системата на компютър.\nМашинното обучение ще подпомогне засичането на туморни образувания, така че бързо да се взема решение за начин на лечение. Microsoft ще се опита буквално да хакне биологията и да я репрограмират, а това е истински амбициозна задача, която оттук нататък може да има все повече приложения.


Община Етрополе стартира проект за предотвратяване и ранно предупреждение при опасност от наводнения, съвместно с община Бела Паланка\nС встъпителна пресконференция бе даден стартът на спечелен проект от Община Етрополе с наименование „Създаване на система за предотвратяване и ранно предупреждение при опасност от наводнения“. Водещ партньор е Община Етрополе, а нейн партньор е Общинско комунално предприятие „Комнис“- Бела Паланка. Събитието се състоя в 14.00ч в Многофункционалната зала в сградата на Народно читалище „Тодор Пеев – 1871“.\nЗам.кметът Стефан Борисов, който е ръководител на проекта, заяви, че Етрополе е бил обект на три сериозни наводнения, единият от които е бил миналата година. Това е причина общинското ръководство да започне действия по предприемане на адекватни мерки за предотваратяване на наводненията и намаляване на щетите, причинени от тях. Това е и основната цел на проекта за двете общини – Етрополе и Бела Паланка. Гости на пресконференцията бяха Илос Великович – директор на сръбското общинско предприятие, г-н Джорджи Цветкович – от Община Бела Паланка.\nОбщата стойност на проекта е 592 254, 37 евро, от които 503 316,20 евро е финансиране от ИПП, 49418,30 евро е национално съфинансиране и 39, 419 евро е съфинансиране от сръбския партньор. Разпределението на бюджета по проекта за двете общини е: за Община Етрополе – 329 455,30 евро , за ОКП“Комнис“ Бела Паланка – 262 799,07 евро.\nПредвидените дейности по реализацията на проекта, са както следва:\nДейност 1: Изграждане на съвместна трансгранична система за ранно предупреждение при опасност при наводнения“. Това включва: Доставка на телеметрични хидрометрични станции – 4 броя за община Етрополе и 6 броя за община Бела Паланка, оборудвани с видеокамери , батерии и соларни панели за измерване на интензитета на нарастване на водното ниво на реките в двете общини; Създаване на два контролни центъра в двете общини, които ще бъдат оборудвани с измервателни станции , сървър и видео стени; Доставка на специализиран системен софтуер за ранно предупреждение , който ще бъде инсталиран на хардуера в контролния център в Община Етрополе и ще предава данни чрез интернет до контролния център в община Бела Паланка.\nСъвместната система за ранно предупреждение при опасност от наводнения ще използва данни от инсталираните устройства и ще показва в реално време нивото на реките в двете общини. Системата ще отчита също количеството на валежите в региона,която ще обобщава данни за различни периоди – последните 8 часа, последните 24 часа, последния 1 ден и т.н.\nДейност 2: Осигуряване на специализирано оборудване за дейностите по превенция и реакции. Тази дейност обхваща закупуване на високопроходими автомобили , по един за всяка община . Те ще се използват за евакуация и за транспортиране на екипите за спешна реакция в бедстващи райони , както и за обслужване на и охрана на новоизградената система за наблюдение и ранно предупреждение.\nДейност 3: Провеждане на тематични обучения за управление на риска от наводнения. Ще бъдат обучени общо 30 човека – по 15 от страна на всеки партньор. Това ще са парамедици, медицински сестри, пожарникари, служители на гражданска защита и специализирани служители от местните власти.\nКрайният срок за изпълнение на проекта е24 месеца – до 16 май 2021година.\nPrevious Ремонтират пътя между Ботевград и Трудовец\nNext Българската православна църква отбелязва Успение на Пресвета Богородица


„Аз съм Българка!” започна и продължи да бъде кауза – Вестник Форум\n„Аз съм Българка!” започна и продължи да бъде кауза\nСтатия от: Вестник Форум април 26, 2017\nРадослав Първанов – автор и продуцент на фотопроекта „Аз съм Българка!“:\nКауза, чийто предмет е да опази, да покаже и да разкаже за това, което имаме и сме наследили от поколенията преди нас\nПо време на снимките по проекта\n– Разкажете повече за Вашия проект „Аз съм Българка!”. Как се роди идеята да снимате българки на места с културно и историческо значение?\n– „Аз съм Българка!” преди всичко започна и продължи да бъде кауза. Кауза, чийто предмет е да опази, да покаже и да разкаже за това, което ние имаме и сме наследили от поколенията преди нас. От славните времена на Велика България. Тази идея привлече към себе си огромно количество хора, обичащи и пазещи родното. Подкрепата и интересът към проекта са големи до ден-днешен. Мога да кажа, че не е имало сюжет, в който, докато снимаме на терен, минувачи и туристи да не спират на големи групи и по половин час да им разказваме какво правим. Немалък процент хора бяха чували за моето начинание, още преди да бъде наречено „Аз съм Българка!“. Това ми даваше допълнителни сили и увереност да продължа и да го довърша по начина, по който смятах, че ще се получи най-добре.\nТова бе моята мечта. Виждал съм и съм снимал стотици събития, свързани с възстановки, годишнини и какво ли още не. Това обаче липсваше. В разговорите ми с различни колеги творци сме си коментирали многократно колко хубаво би било да има един образ, пълен образ на България от картини. Е, аз създадох такъв образ – 25 български моми с народни носии.\n„Аз съм Българка!” се оказа причината наши сънародници да се приберат обратно у нас, той стана и причината много хора да поискат да видят забележителностите от снимките. Имам доста запитвания вече дали не може да заведа българката с носията на дадено място и да се снимат с нея, като им разкажем историята на мястото.\nПреди всичко проектът цели да популяризира добре познатите или малко известни дестинации с история в България. Обекти, които са разработени или са изоставени и си отиват. Вече за едно място бе повдигната дискусия относно състоянието му като туристическа дестинация.\nБългария има какво да покаже на света, а още по-важното е, че искам с тези снимки да провокирам младите семейства да заведат децата си и да им предадат един урок по родолюбие!\n– Защо девойките са облечени с носии? По-красиви ли са българките в традиционни облекла?\n– Дали една българка, облечена с носия, е по-красива, не мога да кажа, но със сигурност мога да твърдя, че душата, сърцето и изражението на едно момиче в носия се видоизменя до неузнаваемост! Носията е код, всяка шевица, гайтан, пафтите, ризата, сукманът, престилката – всичко това носи послание, информация освен за изкуството и труда, които са вложени, и за фолклора на дадена област.\nЗа да бъде картината пълна, а аз това искам, облеклото трябва да бъде такова. Пример давам с един от сюжетите – този, заснет през юли 2016 г. на връх Свети Никола, до Паметника на Свободата. Там заснех две българки – габровка и казанлъчанка. Те бяха с бели ризи, с български шевици по тях. Чистият образ на младата жена в бяла риза въздейства по особен начин, тук добавям и асоциацията на този образ със самодивите и нестинарките.\nНа най-българското място, там, където е извоювана нашата свобода не с дипломация, а с хиляди жертви, точно на границата между Севера и Юга, показах контраста с две моми, като се надявам картината да е още по-силна и въздействаща.\nБългарката не е променила чертите и поведението си от предишните векове, но днес възприятието на зрителя на същата тази съвременна българка в носия е по-реалистично. Всичките ми момичета до едно са съвременни девойки, които не отстъпват нито по стил, нито по визия на модерните европейки. Но облечени с традиционното ни облекло и то не само за празника или просто за селфи, както стана модерно, те разказват друга история. Хубавото е, че от тази моя работа обличането на носия се превръща в тенденция. Някои го правят, защото видяха, че се трупа популярност. Да ви кажа честно, имам изключително много запитвания да снимам момичета с носии, но те не са точният тип моми, които да станат част от проекта. Поне в социалните мрежи тенденцията, която предизвиках, има положителен резултат. Всеки започна да снима или да облича модели с носии.\nМного държави правят рекламна кампания с красиви родни момичета, облечени в дизайнерски рокли, бродещи из вековните им забележителности, но при нас това би бил по-несполучливият опит за реклама, според мен. Ние имаме хилядолетна история и традиции, огромна част от които пазим и до днес. Показването на архитектурен обект или орнамент в носията на хиляда и повече години е далеч по-силна и въздействаща комбинация.\n– Имате намерение да разширите проекта си, за да стигнете „до люлката на Европа” и „колкото може по-далече по света”? Докъде и докога ще продължи проектът, започнал, ако не се лъжа, през 2014 г.?\n– Точно така, проектът започна през 2014 г., като символичното му начало отбелязвам на 4 октомври 2014 г. – деня, в който направих първите снимки в Стария Пловдив. Проектът в тази си форма е приключил и днес вървим към изложба. Първо във „Форум“ искам да обявя, че тя ще бъде открита на 13 май, събота, в ресторант „МоМа“, град София, от 18:00 часа. Официалното представяне на проекта, откриването на изложбата и пренасянето на присъстващите 150 години назад във времето са само част от изненадите, които съм предвидил за всички мои гости. По време на откриването ще прожектираме за първи път филма с хронологията на проекта, в който всеки ще се докосне до мястото на заснемане и деня на снимките, като зрителите ще бъдат поздравени от всяка една от моите българки. Макар и с приключили снимки, работата ми тепърва започва. С много усилия стигнах до голямото представяне в София, но продължавам и мечтата ми е да представя проекта и изложбата във всеки град, който участва в сюжетите на снимките.\nВтората сигурна изява е в Двореца в Балчик в края на лятото, но се надявам между юни и септември да покажа изложбата на още едно място.\nКакто може би читателите знаят от телевизионните ми участия, имам амбицията да издам един фотоалбум, в който да включа освен по-голям брой кадри, също и историческа информация за всеки обект, като с това ще се постарая вече писмено освен визуално да информирам обществото за забележителностите ни. Разбира се, желанието ми е изданието да бъде преведено и то да бъде един своеобразен каталог със забележителности, който да провокира чужденците да ги посетят.\nОгромното ми желание е да експонирам заснетите кадри в институция от ранга на ръководните органи на Европейския съюз. Знам за подобни начинания на други държави членки и вярвам, че това ще бъде добра реклама за моята Родина. Надявам се на подкрепа от българските евродепутати, за да успея да представя изложбата в „люлката на Европа”. Относно други държави, в момента водя разговори и ако те стигнат до успешен финал, изложбата, освен до българските общности извън страната, ще пътува и до много други места, за да покаже красотата на българката, пищните ни женски носии и историческите ни забележителности.\nТочно този проект ще има продължение от същото естество и продължението ще бъде видяно още тази година. На патриотична тематика имам още две идеи, които планирам за 2018 г.\n– Разкажете повече за дамите, с които реализирахте идеята си.\n– Когато започвах, бях наясно, че снимам съвременни девойки, но исках дори и да са професионални модели, това да личи минимално. Държах всичко да е истинско, естествено и нормално, разбира се, най-близко до поведението и вида на българката отпреди 150 години. Някои участнички са професионални модели. При тях огромен плюс са дисциплината и отношението към камерата. По-трудното за тях бе да напуснат ролята на модел за снимки. Те трябваше да оставят това си амплоа, за да бъдат в случая модели на Родината и традициите си. Справихме се с тази нелека задача. Останалите нямаха опит в това да се снимат, но след инструкции от моя страна станаха естествени модели, които не трябваше да потискат професионални качества в позирането.\nДевойките ми са: Илияна, Петя, Валентина, Ивета, Николета, Снежана, Антония, Мария, Йоана, Стефани, Никол (две момичета с това име участваха в проекта), Десислава, Християна и Ралица (сестрите от Трявна), Радост, Костадинка, Йоана и Никита, Милена и Сияна, Цветелина, Елиза, Кристина и още една Петя на финала. Това са моите герои, бойци, които изтърпяха нечовешки условия, за да се снимат на открито. От юлската жега, та чак до снежната виелица на 31 декември м.г. Нито една не се оплака от жега или студ, нито една не пожела да спрем или да отложим снимки, защото нещо не им е приятно в условията. Всички те твърдо бяха облекли носиите и бяха решили да изпълнят мисията си! Искам да изкажа благодарност на всяка една от тях за това, че понесоха всичко с риска за собственото си здраве.\nМомиченца, ученички, студентки, та до родители – палитрата на участничките в проекта е пъстра, той събра момичета от цяла България с различни занимания. Тук е моментът да спомена и най-важното: освен разбирането им за България, освен подкрепата им на идеята, няма девойка, която да не е с изявено отношение към традициите и фолклора ни. Сред тях има възпитаничка на Училището по фолклорни изкуства в Широка лъка, повечето са танцували или танцуват народни танци в момента, има и народни певици. Всички до една са пряко свързани с фолклорните ни традиции.\nЧрез снимките ми те се превърнаха в пазителки и посланици на родното, на позабравеното, на пламъка в очите от любов към Родината. Със своите искрени и чисти усмивки те станаха ангели – пазители на българщината!\n– Как може момиче да стане част от Вашия проект?\n– В проекта нито едно момиче не е случайно, което не означава, че всички момичета са ми дадени отнякъде или са препоръчани, така да се каже, от „наши хора”. Ако трябва да отговоря буквално, ще започна с това, че за да стане дадена мома част от проекта, то тя непременно трябва да бъде българка. Дотук е лесно, нали?! Момичета българки, стотици хиляди, но тук е уловката – тя трябва да бъде истинска българка. Дълбината на чистата душа на прага между детството и женския свят трябва да пази и отразява любовта към Родината. Ако погледнете всяко едно от момичетата в очите, докато говорят или слушат за проекта „Аз съм Българка!”, ще разберете за какво говоря. Изборът ми на девойките бе дълъг и сложен процес, не броя времето, в което сме конкретизирали плана за протичане на снимачния ден. Разговорите продължаваха седмици, месеци дори. Който ме познава, знае, че аз действам, ако съм сигурен напълно.\nВсяко едно от моите момичета познава историята ни, тълкува я, гордее се, че е наследник на дедите, дали живота си за нашия народ и свобода. Те са интелигентни, природно надарени с уникална и респектираща физическа красота. Деца на горди и щастливи родители, възпитали ги по превъзходен начин. Пазещи в себе си жилката на нежната, но и достатъчно силна и борбена българка, пазила ценности, семейство и наследство през петвековното робство. Същата тази жена, даваща живот на не една или две рожби. Знаем как в миналото огромен брой от семействата са били многодетни. Българката нерядко останала сама да се труди и грижи за дома и къщата, без патриарх на семейното огнище, често загинал в битка или заради опълчване срещу поробителя.\n– Защо избрахте точно тези места, които заснехте, и кои Ви остават?\n– Изборът ми изобщо не е случаен и всяко едно място е избрано за сюжет и фон на кадрите след дълго и дълбоко обмисляне. Освен лични фаворити, свързани с множество емоционални спомени, съм избрал национални символи, места, където е „кована” свободата на България. Все близки до сърцето, на които можеш да отидеш с предварително научен урок и да седнеш да подишаш от въздуха и да слушаш тишината, за да попиеш от духа, който витае и те пренася векове назад.\nОсвен местата емблеми има и такива, които посетих, за да събудя определен интерес или реакция. Някои са близо до големи населени места, други – край големи пътни артерии, а трети са дълбоко сгушени в полите на Балкана. Смело мога да кажа, че изпълних планирания от мен график. Не обиколих абсолютно всички кътчета от страната, но вече имам втори списък, който ще обходя. Ще има продължение, но засега няма да коментирам.\n– Бихте ли приели да снимате на малко познати места?\n– Немалка част от проекта „Аз съм Българка!“ е заснета на не толкова известни локации, но богати на история и много неразказани събития. Благодарение на българките ми успях да науча много и да успея адекватно да включа тези обекти в снимките, за които се надявам да мога да разкажа в мечтаното издание. Имам огромната мечта да издам албум със снимки и историческа информация за местата, включително и малко познатите места, за да провокирам интерес у сънародниците ми и чужденците да ги посетят и да научат историята. Да я предадат на децата си и това да бъде част от приноса за възпитанието на патриотично отношение и изграждане на ценностна система, поддържаща жив лъвския български дух.\nСъвсем не случайно проектът започна да изпълнява и още една цел. Няколко са местата, които са в окаяно състояние, малко са известни, а са много значими и напоени с история. За пример ще дам метоха в град Златица, който ще се саморазруши след оставянето му на произвола на времето и свободния достъп на всякакви хора – кои с любопитство, кои с лоши намерения. Малко хора знаят, че там убежище е намирал Апостола на Свободата Васил Левски.\nРъководих се именно от идеята да покажа малко познатото в добре известни места, както и малко познатите места изобщо.\n– Вярвате ли в „голямото вдъхновение”?\n– Трябва да вярваме! В Господ, в силата, във възможностите, в нашите способности и в голямото вдъхновение. За мен то е историята на България, традициите и истинските български ценности. Огромният респект, почит и уважение към тях тежат в мен и винаги ме държат адекватен, любящ, ценящ и обичащ Родината. Ще Ви разкажа една история от скорошно събитие. Бях в град Кюстендил, посетих Градската художествена галерия, носеща името и изцяло посветена на делото на Майстора (Владимир Димитров). Прекарах около 40 минути с творчеството му, с оригиналите на онези българки, които бяха част от голямото вдъхновение да създам най-известната и сполучлива до момента моя работа. Напуснах галерията тихо и смирено, с дълбок поклон пред сътвореното върху платната. Точно пред входа на сградата се издига около 4-метров паметник в цял ръст на Владимир Димитров. Пет минути не можах да откъсна поглед от суровия взор на кюстендилския творец. Сърцето ми натежа, спрях да дишам и чувствам за момент. Огромното страхопочитание след срещата с изкуството на живо „замрази” жизнените ми функции. Обърнах се, снимах паметника и продължих като прероден. Повярвайте ми, срещата с тези картини промени много неща в мен. До момента бях виждал една от неговите българки в оригинал и един негов автопортрет. Гледал съм снимки на творбите му часове наред, докато правих концепцията за развитието на „Аз съм Българка!”. Ще завърша отговора си с въпрос, който обаче е реторичен, към Вас и към читателите. Дали Радослав Първанов вярва в голямото вдъхновение?!\n– Кауза ли беше за Вас спасението на Копривщица „от лапите на бетона и сбърканото модерно виждане за „развитие” на историческия град”? Поздравявам Ви за изказаното мнение на страницата във Фейсбук, докато течаха дебатите.\n– Благодаря за въпроса и за думите относно изявената ми позиция. Често използваме Фейсбук като медия, да, точно като истинска, силна и достъпна медия, при това безплатна. Точно оттам аз разбрах за така протеклите събития по вземането на скандалното решение. Веднага след като лошата вест ми се появи с потока, се свързах с мои много близки приятели от Копривщица, за да се запозная със ситуацията. Бях потресен от лекотата, с която живата ни история бе „пратена” по дяволите, свързах се с приятели в Министерство на културата и наистина се надявах последната дума да не е на общинските съветници, защото така много по-лесно даден бизнес интерес може да си направи път и място за реализирането на „бетонен курорт”. До ден-днешен никъде не фигурира протокол №55 от извънредното събрание на Общинския съвет в Копривщица, но бързо цялата информация достигна до хората.\nСлучващото се трябваше да се спре дали с думи, дали с медийна активност, дали с личен ангажимент, но това трябваше да стане. Приятелите ми знаят колко много обичам това място и много бързо започнаха да ми пишат с въпроси какво можем да направим. Бързо написах всичко, което ми беше на сърце срещу взетото решение и натиска на един бизнесмен, събрах кадри на емблематични места от единствения град музей и го публикувах. Тогава много от моите приятели споделиха написаното от мен, което бе на стената в личната ми страница. Броят на реагиралите и достигнати потребители бързо растеше. Хората се възмущаваха, коментираха, предлагаха помощ. Признавам си, бях много емоционален и разстроен, думите ми бяха силни, дори крайни на моменти, но истински ме заболя заради посегателството върху живия музей. Тези ми думи предизвикаха огромния брой почитатели и лични познати, които ми заявиха директно: „Кога тръгваме? Ще опазим Копривщица с телата си!“. Не влязох в дискусия или диалог с почитателите си, думите им бяха достатъчно конкретни и информативни.\nТака след няколкодневен шум решението бе отменено и всичко си дойде на място. Тогава съвсем спокоен публикувах видеото „Копривщица е спасена!”. Хората се радваха, че статутът й остава и промяна в архитектурния облик на този райски кът няма да има.\nКонкретно отговорът ми на Вашия въпрос е ДА!!! Опазването на Копривщица бе моя лична кауза! Кауза за спасяването на една от най-красивите български картини. Ако за повечето от нас от доосвобожденските места връх Свети Никола с Паметника на Свободата е най-българското място, то от епохата на Възраждането най-българското място е Копривщица. Бях готов на всичко, за да се повдигне дискусия по правилните въпроси и да се стигне до отмяната на решението. Вярвам, че победихме. Това не бе моя победа, това бе победа на българското, на България!\n– Много често снимате важни исторически и културни събития. Мислите ли, че Вашите снимки съхраняват късчета история, която един ден ще е особено ценна?\n– Приятелите и голяма част от почитателите ми знаят, че аз съм там, където се пише история! Професионалният ангажимент да отразя и разкажа за случилото се бледнее пред същинската ми цел. Не само че мисля, но и го чувствам, а и съм уверен, че го правя! Правя го основно не за да съм част от процеса на писане на историята, а за да го документирам по мой начин, с моята емоция и усещане. Правя го така, че да бъде запомнен самият разказ. Вярно, че е реклама за моето име, но искам всички да разберат за случилото се, не за грешките, не за проблемите, не за политиката, а за случилото се. Ние, фотографите, боравим жанрово с термина фоторазказ, фотоесе. Работата ми, свързана с родните събития, хора и истории се старая да не е просто разказ за някоя медия и дотам. Старая се думите и кадрите ми да отекнат дълго и далеч – в електронните медии, във Фейсбук, във вестниците. Читателите на „Форум Север” неведнъж са научавали за случилото се на дадено място чрез мои репортажи. Желанието ми е винаги да съм максимално бърз, обективен, директен. По този начин и благодарение на интернет кадрите и живата история достигат до млади и стари, хора с различни интереси и занимания в различните прослойки на обществото ни. Обогатявам архива си, който ще даря след време, за да може, който желае, да потърси и да се възползва от кадъра на дадена годишнина, възстановка или честване на 3 март.\nСилно се надявам, че чрез снимките ми късчетата история остават живи и достъпни за всички. Вярвам и че наистина „Съединението прави силата”. Нашата гилдия е богата на таланти и любители да запечатат традиционното и се надявам след години да може да се направи издание или изложба на творбите на дузина, а защо не и повече мои колеги с исторически календар на събитията, разказващи историята на България. – Направихте страхотни снимки на „Сурва 2017” в Перник. С какво Ви плениха маскарадните игри?\n– За пръв път посетих маскарадните игри там през 2016-а. От около 3 – 4 години валят покани да отразя събитието, но все не оставаше време. През миналата година обаче направих всичко възможно да посетя фестивалната събота и да заснема кукерските дефилета. Основен принос да се озова в Перник има моя близък приятел и колега Петър Ризов (фотограф). Посещението ми там бе знаково. В този ден открих българката, която постави началото на снимките за проекта „Аз съм Българка!“ през 2016 г. Перник ми даде Петя Кирилова, която заснех в Централния военен клуб София и на Пернишката средновековна крепост „Кракра“.\nПреживяването преобърна представите ми за част от българските традиции. Тогава написах няколко много емоционални материала, които излязоха в медиите. Спомням си, че една от статиите преведохме и се озова в издание в САЩ. Пернишката „Сурва 2016“ ме накара да се чувствам още по-горд, че съм роден на българска земя!\nТази година отново бях на маскарадните игри. Този път не си „откраднах” перничанка, но направих един чудесен материал за „Сурва 2017“ и получих възможността моя снимка да бъде корицата на януарския брой на онлайн списание „Българе”, на което вече съм фотокореспондент.\nТАГОВЕ:Аз съм българкаРадослав Първановфотопроект\n„Аз съм Българка“ влезе в Парламента\nВластта на Дондуков 2 се смени с блестяща церемония\nОставете първия коментар към "„Аз съм Българка!” започна и продължи да бъде кауза"


Г-н Велков, защо БОРИКА се насочи към разработване на облачен квалифициран електронен подпис (КЕП)?\nИдеята за облачния КЕП е пресечна точка между удобството за клиентите и нови възможности за доверяващите се страни (банки, държавна администрация, застрахователи, телекоми и др.) да продават продуктите и услугите си през дигитални канали.\nИдеята ни беше да дадем повече удобство на крайните потребители: използвайки облачния КЕП, те ще могат да подписват документи през мобилните си устройства. Подходът е модерен и удобен. Голяма част от хората ползват смартфони и още една функция, която може да се изпълнява през тях, е в интерес на всеки.\nОт гледна точка на банките, облачният КЕП отваря много врати и създава възможности да популяризират и развиват дигиталните канали за продажба. В момента електронните канали се използват основно за извършване на транзакции или за достъп до информация, например за движението по сметката. Облачният КЕП ще даде възможност на банката да разгърне потенциала на цифровия канал за продажба на банкови продукти, при това достатъчно сигурно.\nБанките могат да предлагат продукти през дигиталния канал и сега.\nКЕП, разположен на смарт карта, позволява подобен подход, но има редица фактори, които правят по-неудобно неговото ползване, което възпрепятства проникването на КЕП сред населението. Това е и причината банките да не ползват възможностите, предоставяни от тази технология, за да оптимизират продажбата на банкови продукти през електронните канали. Съществуващите технически изисквания за използване на КЕП на смарт карта: компютър, USB-port, смарт карта и специализиран карточетец или токън и съответните драйвъри), стесняват кръга на хората, които могат да си служат с тях. В тази връзка, със сигурност облачният КЕП е по-удобен.\nКредитът е добър пример за банков продукт, чиято продажба банките могат да оптимизират посредством облачната услуга. В момента, за да получи кредит, клиентът трябва поне два пъти да отиде в банковия клон: първо, за да подаде документи и да подпише декларации за съгласие (да му бъдат направени съответните проверки) и поне още един път, за да подпише договор за получаване на кредита. Услугата "облачен КЕП" ще ускори времето за продажба на кредитни продукти. Ако институциите подпишат договор с БОРИКА, те сами ще издават електронен подпис. Това означава, че финансовата институция за минути ще извърши идентификацията на клиента, без да се доверява на трета страна и ще разполага с достатъчно надеждно и сигурно средство за обмен на подписани документи. С едно посещение на клиента в банката и получаване на облачен КЕП, комуникацията с клиента не само за този продукт може да стане напълно електронна.\nКои са двете основни групи клиенти, към които е насочена услугата Облачен КЕП на БОРИКА?\nТова са: от една страна - потребителите, които в момента са си закупили физически токъни от нас и ползват наши електронни подписи. Стремежът ни е да им дадем достъп и до тези услуги, така че да подписват документи през нашите портали и среда, в която те са свикнали да работят. От друга страна, това обикновено са корпоративни клиенти, чиито крайни клиенти ползват електронен подпис (доверяващите се страни). Целта е дадем възможност на банки, телекоми, застрахователи, държавна администрация и др. организации да подписват документи с клиентите си, свързани с обслужване, не само чрез смарт карта, но и чрез мобилни устройства. Ако говорим за финансови институции, тези документи могат да варират от платежни нареждания или такива за разкриване на сметка, до покупка на кредити и всичко, което банката прецени, че може да бъде подписвано дистанционно.\nДруга възможност за приложение на облачния КЕП са мобилните оператори, които се стремят да предлагат нови услуги неприсъствено. За тях е много важно да имат достатъчно надежден начин за подписване и удостоверяване на продажбата им. Облачният КЕП ще им помогне да автентицират клиента и освен телефон, да му предложат и облачната услуга с приложението, през което тя работи. Така те могат с една итерация с клиента, да си осигурят средството за многократно удостоверяване на продажбата на различни продукти и услуги, като волеизлеянието на клиента да е недвусмислено.\nТова са част от приложенията, които със сигурност ще са интересни на доверяващите се страни. Разбира се, възможно е използване на услугата и при обмен на документи с държавната администрация, застрахователи, пенсионни дружества. Всяка от тези институции може да общува с клиенти през интернет и да разполага с документ за извършена услуга или реализирана продажба.\nСред предизвикателствата, с които трябваше да се справим, е да направим тази услуга през мобилните устройства, също толкова сигурна, колкото е КЕП, разположен на смарт карта и смятам, че успяхме да постигнем тази цел.\nПланираме да представим на пазара прототип. Идеята за ОКЕП е съвкупност от много вътрешни проекти, които БОРИКА ще реализира във времето. Първоначално, като вътрешна инвестиция, сме направили базова разработка, която да разкрие предимствата на тази технология. Разработката е насочена към няколко групи потребители, за които смятаме, че новата услуга ще представлява интерес. Ще разчитаме много и на насоки от страна на нашите партньори за развиването на продукта, тъй като ние сме доставчик, но те са хората, които обслужват клиентите и които знаят какво се търси и как да бъде предложено най-добре. Правим началната инвестиция, показваме разработката и оттам нататък - имаме нагласата да променяме плановете си, за да удовлетворяваме изискванията на крайните клиенти и доверяващите се страни.\nКак работи облачният КЕП от гледна точка на потребителя?\nНачинът на работа на облачния КЕП е аналогичен на класическата услуга, при която се използват токън или смарт карта. При новата разработка, данните на използваните криптографски двойки ключове, които се записват иначе върху токъна или картата, се съхраняват на сигурно място в облачна инфраструктура. Мобилно приложение позволява смартфонът да се използва като един от каналите за автентикация. Двуфакторна автентикация се използва, без значение кои от трите фактора (какво имам, какво знам и кой съм) се избира. В момента ние сме се спрели на какво имам и какво знам, така че сме спазили изискването на PSD2 за двуфакторната автентикация, при високо ниво на сигурност. Това ниво се доказва с одит от външен оценяващ орган, след което услугата става квалифицирана.\nКак става разглеждането? През уеб или на мобилното устройство?\nДокументът се подготвя на компютър, а се подписва през мобилното устройство. Осигурили сме спазването на общоприетия принцип „Подписвам това, което виждам – WYSIWYS (What You See Is What You Sign)“, като има варианти разглеждането на документа да става изцяло през телефона или съдържанието да бъде прегледано на компютъра и да бъде сравнено с „контролно число“, получено в телефона. Подписването на документа става чрез използване на телефона и спазване на изискването на PSD2 за двуканалната връзка.\nКак стои въпросът със сигурността на облачния КЕП?\nСигурността на облачния КЕП не е по-ниска от тази на КЕП на смарт карта. При разработката му са взети предвид всички слабости, които са идентифицирани при ползване на услугата КЕП на смарт карта до момента. От тази гледна точка - убеден съм, че облачният КЕП е не по-малко надежден от КЕП на смарт карта, като и в двете реализации не са правени компромиси със сигурността.\nКакви са преимуществата на облачния КЕП, в сравнение с този на смарт карта?\nПри КЕП на смарт карта ключовете се съхраняват в картата, докато при облачната услуга те се пазят на сигурно място в облака и устройството се ползва само за отключване на достъпа до тях и то по сигурен начин. Правим разлика по отношение на това кой в какъв момент ще използва КЕП-а. Ако клиентът е познат за доверяващата се страна, идентифициран е и е регистриран, ще бъде възможно да спестим една от стъпките в процеса на подписване, като разчитаме на доверяващата се страна, която отговаря за документите, които се подписват и операциите, които се извършват. Целта е да направим ОКЕП още по-лесен за използване без това да е за сметка на сигурността.\nАко потребителят е непознат, използването на подписа ще е с една стъпка повече, тъй като ще има проверка за притежанието на смартфона чрез въвеждане на временна парола (one-time password), която да гарантира различните фактори за автентикация на клиента, така че услугата да е сигурна.\nПървоначалната идентификация на лицето, при облачния КЕП на БОРИКА ще става с КЕП на смарт карта. Някои издатели предлагат и стъпката през интернет. Защо избрахте този подход?\nВ момента, у нас по закон се изисква физическо присъствие и представяне на лична карта. Идентификацията през интернет все още не е регламентирана в българското законодателство. И докато няма ясни указания как да се извършва тази идентификация, не смятаме, че трябва да я прилагаме за нашата услуга.\nВ други европейски държави тази идентификация се признава. Това е бъдещето и в момента, в който се признае у нас, БОРИКА има готовност да я приложи. Технологията отдавна е известна и няма колебания. В момента е въпрос на доверяващите се страни да приемат този начин на идентификация като достатъчно сигурен между тях. Към този момент това не е факт, затова не сме се концентрирали и не сме тръгнали в тази посока - основно, за да не се стигне до компрометиране на услугата. За нас тя е стратегически бизнес, държим на него и на това да съответства на законодателството. След първоначалната идентификация на клиента услугата може да се подновява изцяло през интернет. Разликата между КЕП на смарт карта и облачния КЕП е в лекотата за издаване и употреба. Смятаме, че това ще доведе до по-доброто използване на облачния КЕП.


Перничани идват за мача Марек – Перун - DenNews.bg\nСъдийската комисия към Зоналния съвет на БФС в София определи назначенията за предстоящия 6-ти кръг от първенството на Югозападната „В” група. Отборът на Марек, който от началото на сезона не се ползва с благоразположението на реферите, приема тима на Перун в неделя. За главен арбитър за мача на стадион „Бончук” наряд получи перничанинът Мартин Никифоров, на когото ще помагат съгражданите му Владимир Виденов и Данаил Петракиев. Четвърти рефер ще бъде Димитър Димитров, а делегат на срещата – Николай Добрев.\nГостуването в Благоевград на Германея срещу Пирин (Бл) ще мине под ръководството на арбитри от столицата. Мачът на стадион „Христо Ботев”, който ще се играе на осветление от 19 часа, ще мине под ръководството на Симеон Петров, с асистенти Борислав Понорски и Добри Митов.\nВ този кръг отборът на Миньор (Бд) има тежка визита на Сливнишки герой, като тази среща ще бъде ръководена от софиянци. За главен рефер е определен Александър Йорданов, а флагът за засадите ще вдигат Владимир Велев и Димитър Влъчков.\nДвубоите от 6-ия кръг са в неделя от 17 часа, като единствено срещата Пирин (Бл) – Германея е от 19 ч.


Онлайн - това помага в пандемията - 24chasa.bg\nОнлайн - това помага в пандемията\nhttps://www.24chasa.bg/mnenia/article/8290049 Онлайн - това помага в пандемията Онлайн - това помага в пандемията 24 часа www.24chasa.bg\n11.03.2020 23:29; 24 часа\nПо идeя на Пламен Владимиров\nСлед настъплението на коронавируса рязко се засили значението на електронните услуги и онлайн дейностите. Така е по-света, усеща се и у нас.\nСофийската филхармония излъчи онлайн концерт, театър “Възраждане” представи “Вуйчо Ваньо” виртуално и на живо.\nДигиталната революция в последните години дава възможности да правиш страшно много неща, седейки пред екрана.\nБез да ходиш по места, където има риск да пипнеш вирус.\nТрябва да побързаме с внедряването на онлайн платформи там, където може.\nВ образованието говорим за технологична инфраструктура, която да позволява онлайн обучението.\nСъщото в още по-голяма степен важи за административните услуги. Прословутите електронни услуги от страна на чиновниците. И във времена без коронавирус не е редно да те карат да ходиш по гишета за нещо, което можеш да направиш от компютъра вкъщи.\nИ разбира се, редно е да се ограмотяват дигитално хората, за да имат и по-възрастните базисни умения за дейности от компютъра и телефона.


Защо магнитите дават здраве... - Плевен - DarikNews.bg\nЗащо магнитите дават здраве...\n10 ноември 2009 09:04\nЗащо магнитите дават здраве... / Личен архив\nСлушай Как магнитите дават здраве...\nYour browser does not support the audio element. Как магнитите дават здраве...\nКак магнитите дават здраве...\nВ наши дни за лечение и профилактика използваме т.нар. неодимови магнити, които са по-малки и по-здрави от другите видове магнити, като същевременно запазват магнетичните си свойства в продължение на хиляди години. Те са постоянни магнити, направени от сплав на неодим, желязо и бор. Никога не трябва да забравяме, че лечението с магнити, е съпътваща терапия, подчертава специалист по акупунктура и физиотерапевт д-р Венелин Кьосев.\nС магнитна терапия можем да намалим болките в гърба, главата, мигрената, зъбите, менструалните болки. Нещо много любопитно - магнитотерапията оказва благоприятно действие и върху сексуалността и плодовитостта при мъжете. Какво още знаем за силата на магнита и неговото приложение в съвременната медицина разказва д-р Венелин Кьосев. / чуй интервюто в звуковия файл/\nздраве магнитотерапия д-р Венелин Кьосев неодим


Гърците видяха забележителните средновековни храмове като част от обиколката им, свързана с църковната история на Черноморското крайбрежие, включваща градовете Несебър, Поморие, Созопол и Варна. Божиите служители всяка година посещават такива места не само на Балканския полуостров, а и по-далече. Тази година са фокусирали вниманието си върху „западния бряг на Черно море“, споделиха те. Гид в разходката им на полуострова бе д-р Евтелпа Стойчева, археолог, автор на „Златната книга на Несебър“ и служител в отдел „Несебър - Световно наследство“. Освен за културно-историческото наследство, гостите бяха информирани за развитието на града през годините, за 60-годишния юбилей на града като музеен, туристически и курортен комплекс от национално и международно значение, обявен с Постановление № 243 / 1956 г. на Министерски съвет на Народна Република България, както и че от 33 години е част от листата на Световното културно наследство към ЮНЕСКО.\nПосещението на гърците в Несебър е мотивирано от удовлетворяване на духовни потребности, а идването им на място, наситено с безценно наследство в единствения български град на ЮНЕСКО, е още едно доказателство, че градът има реален потенциал да развива религиозен туризъм. Връщането към нов живот на църквата „Св. Стефан“ през 2009 г., реализиране на проекта „Вяра в Несебър”, с който се отварят още храмове за посещение от туристите, дават възможност за удовлетворяване на техните културни и духовни потребности и особено за осъществяване на поклоннически посещения на живописния полуостров. Нека припомним, че заради многото и добре запазени църкви, особено от периода XIII - XIV век, градът още в началото на миналия век е наричан от наши и чужди изследователи „българската Равена”.\nГрупата от Гърция, която посети Несебър, водена от религиозни и духовни мотиви, се състоеше от архимандрит, двама игумени и монахини на възраст от 12 до 85 години. Освен че с очите си видяха красотите на полуострова, който ги впечатли и очарова, за уникалния Несебър те ще разкажат и във филм. Лентата ще се излъчи по тяхната телевизия „4 Епсилон“ - църковен канал, който показва живота в гръцките манастири.


85.2% от децата в началните класове у нас учат чужди езици\n35 15 май 2019 | 08:04\n91.9% от тях – английски\nВсе по-малко деца отпадат от училище, а и все повече деца посещават детските градини без родителите им да получават помощи, предаде БГНЕС. За учебната 2017/2018 година броят на децата и учениците, на чиито родители са спрени месечните помощи за отглеждане на дете, е 63 172. Размерът на спрените месечни помощи е 4 351 673 лв.\nНай-често причините за непосещаване на детската градина и училището са свързани с високата степен на мобилност на семействата и миграция към чужбина, ранните бракове и майчинство, както и нисък образователен статус на родителите. Други причини за отпадането на децата и учениците са липса на официално определен законен настойник при отсъствие на родителите. Общо в страната учениците са 581.3 хил. От тях едва 86.1 хил. учат в селата. 85.2% от децата в началните класове (I-IV клас) учат чужди езици, 91.9% от тях – английски.\nНезависимо от постигнатите положителни резултати, процентът на преждевременно напусналите училище продължава да е голям — 12,7 за учебната 2017/2018 година. През същата година в училище са върнати общо 23 900 деца и ученици, като от тях 21 776 са задържани в системата предучилищното и училищното образование. За учебната 2018/2019 година към дата 01.04.2019 г. са върнали общо – 19 077, включително и новозаписаните, като са задържани – 18 255 деца и ученици, похвално малък е делът на повторно отпадналите – само 822 деца.


Digiexpert.bg - Garmin Forerunner 945 Optic\n832 лв. без ДДС\nСпестявате 222 лв.\nForerunner 945 GPS смарт часовника предлага Garmin Pay, което Ви позволява да плащате за покупки с часовника си. Използвайте го почти навсякъде, където можете да платите с безконтактна карта. Сега можете да оставите портфейла си зад гърба си, без да пропускате тази сутрешното си кафе.\nРазмери (мм): 47 x 47 x 13,9 mm\nParameter 1: Черен\nЕзик на интерфейса: CZ, DE, DK, ENG, ES, FR, HR, HU, NL, PL, PT, RU, SI, SK


10 години, 10 урока за дарителството | America for Bulgaria Foundation\n10 години, 10 урока за дарителството\nДесислава Тальокова, изпълнителен директор на Фондация „Америка за България“\nДесислава Тальокова е изпълнителен директор на Фондация „Америка за България“ от създаването ѝ през 2009 година досега. Преди да се присъедини към Фондацията, е мениджър в Българо-американската кредитна банка. Госпожа Тальокова е магистър по международни отношения от университета „Джорджтаун“ във Вашингтон, САЩ. Завършила е английска филология в СУ „Св. Климент Охридски“ и Английската езикова гимназия в Бургас.\n„Америка за България“ работи в България вече 10 години и е подкрепила 896 проекта на обща стойност 200 милиона долара. Фондацията си партнира с компании, институции, общности, граждански организации и лидери с визия, които отстояват икономическата свобода, предприемачеството и върховенството на правото като жизненоважни за процъфтяваща икономика и демокрация. Работя в „Америка за България“ от създаването ѝ и това са 10 урока, които научих за тези 10 години:\nРаботата в нестопанския сектор не е хоби. Нестопански, неправителствен, граждански сектор – независимо как го наричаме, работата в тази сфера е професионално занимание, което изисква експертиза и постоянно усъвършенстване както всяка друга професионална позиция в бизнеса или държавните институции. Често, този сектор се занимава с едни от най-тежките социални и обществени проблеми. Работата в неправителствена организация е професия и страст.\nНестопанският сектор не се основава непременно на теорията за търсенето и предлагането. Тези, които най-много се нуждаят, често не са в състояние да си платят… а понякога даже не осъзнават от какво имат нужда. Помислете си за децата без родителска грижа, които след като навършат 18 години, буквално остават на улицата и трябва да вземат съдбата в ръцете си. Обикновено неправителствени организации им помагат да придобият умения и професионална квалификация, за да живеят продуктивен и смислен живот, а да не зависят от социални помощи. Или пък хората, изпаднали в беда по една или друга причина, които разчитат на местната хранителна банка или социална кухня, и двете неправителствени организации, за да могат да се нахранят.\nНеобходимо е повече от пари. Парите са важни. Също толкова важна е подкрепата за самата организация, за развитието на нейния капацитет, за създаване и укрепване на нейния борд на директорите, за кариерното развитие на хората, които работят в нея, за нейните административни разходи. Както вече споменах, работата в НПО не е хоби. Още повече, често спонсорите отказват да финансират административни разходи – наема на офиса, тока и телефона, разходите за счетоводство или заплатите на други членове на екипа, освен основния програмен координатор. Искат да сложат логото и името си на плаката за концерта, на инициативата за почистване на гората или на кампанията за събиране на топли дрехи за нуждаещи се хора, на обучителната програма по предприемачество за ученици, но държат да финансират само най-видимата част от събитието или програмата, а не всичко, което е необходимо, за да се случи. Миналата седмица лидерите на Форд, Хюлет, МакАртър, Отворено общество и Пакард – пет от най-богатите американски фондации, обявиха, че обединяват сили, за да увеличат финансирането си за административни разходи на неправителствените организации – наем за офис, достойни заплати, нови технологии и други. Лидерите на тези фондации също обявиха, че това е началото на голяма кампания за насърчаване на други дарители да се включат, за да покрият по-голяма част от най-важните за работата на едно НПО разходи.\nХората са ключът. Не сме само спонсор или финансиращ механизъм. Процесът ни на одобрение на проекти предвижда диалог и сътрудничество между Фондацията и кандидатстващите организации при планиране на дейностите, тъй като вярваме, че общите усилия постигат най-добре устойчива промяна. Не търсим най-оригиналното, перфектно написано проектно предложение на всяка цена. И най-великата идея, и най-старателно изложения план са обречени на неуспех, ако зад тях не стоят посветени, подготвени и почтени хора.\nРезултатите идват бавно и се измерват трудно. Истинската, дълбока промяна изисква време, постоянство и финансов ресурс. В сферата на обществените и социални отношения, измеримите резултати трудно идват бързо и това е големият проблем на НПО особено в отношенията им с бизнеса, когато търсят от него подкрепа. На хората, които се занимават с бизнес им е нужна само една справка от финансовия отдел, няколко ключови параметъра, за да знаят дали са успешни. В гражданския сектор, често желаната промяна идва мъчително бавно. Нужни са години, за да се видят и отчетат конкретни резултати.\nДа празнуваме малките победи. По-горе вече говорихме колко трудно се измерват резултатите в нестопанската сфера. А резултат не е броят проведени обучения и присъствалите на тях участници, не е и броят отпечатани брошури, раздадени на конференцията. Резултат означава повсеместна, устойчива положителна промяна в обществото. Понякога се случват пробиви, но обикновено поредица от малки стъпки бележат пътя до истинския резултат. Затова е важно да се празнуват малките „побeди“, да се възнаграждава упорството и постоянството, които дават сили да се върви напред.\nНие посяваме семената. „Америка за България“ осигурява финансиране за различни идеи в началната им фаза с ясното съзнание, че някои от тях, няма да успеят. Други може да дадат обещаващи резултати и да покажат възможни решения. Това е роля, която нито правителството, нито много бизнеси могат да си позволят, защото рискът в началото е прекалено голям. Но това, което правителството и бизнесът могат да направят, е да дадат размах и мащаб на успешните идеи.\nЗаедно. Сериозните обществени проблеми рядко се решават само от един сектор.Големите, устойчиви решения са възможни когато енергията на гражданския сектор срещне иновативната и предприемаческа мощ на бизнеса, политическата воля на правителството и обективния и завладяващ разказ на медиите. Само чрез конструктивното взаимодействие на всички сектори може да се постигне социален, политически и икономически напредък.\nДа кажеш „не“ на смислена идея и да се разделиш с дългогодишен партньор, който си подкрепял, е може би най-трудната част от нашата работа. Болезнено е когато трябва да кажем „не“ на проект, разработен с професионализъм и страст, който адресира общественозначим проблем. Както всяка организация в държавния или частния сектор, имаме основни сфери на дейност, стратегически приоритети, определен бюджет и водещи принципи, които ръководят ежедневната ни работа. Не всички проектни предложения съвпадат с нашата мисия и отказваме около 90% от запитванията за финансиране. Също толкова трудно е когато трябва да се разделим с организации, които години наред сме подкрепяли, защото са постигнали резултатите, които техният проект първоначално си е поставил, или защото нашите приоритети са се променили. Това не означава, обаче, че пътищата ни завинаги се разделят. Както споменах по-горе, не само парите са важни. Продължаваме да подкрепяме партньорите си с контакти, с информация за други източници на финансиране, с обучения, със съвети или просто с приятелски разговор. Искрено се интересуваме от развитието им и се гордеем и празнуваме постиженията им и всяка тяхна нова победа, голяма или малка.\nЗа дарителите трябва да се говори високо и гордо. Познавам и уважавам дарители, решили анонимно да подкрепят каузите, които смятат за важни. Но силно вярвам, че за дарителите трябва да се говори високо и гордо. В миналото с дарителски средства са създадени едни от най-уважаваните български институции в образованието, културата, здравеопазването, социалната грижа, на които всички се възхищаваме и до днес. Как, обаче, ще възродим традицията на дарителството в България, ако отказваме да споменаваме имената на дарителите и не искаме да показваме лицата им, оправдавайки се със закона, който твърди, че това е скрита реклама?\nСлонът в стаята…\nВ днешно време стигнахме дотам, че не само не се споменават имената на дарителите, но организациите, на които те помагат, са системно очерняни с всякакви грозни етикети като „грантаджии“. А знаете ли, че „грантаджии“ помагат и разрешават проблеми там, където никой друг не успява, дори отбягва, поради липса на финансови средства, експертиза или воля? Ето само някои от нещата, които „грантаджии“ правят за България:\nподготвят млади хора, завършили престижни университети на Запад, да посветят поне две години от живота си, за да преподават в училища с едни от най-лошите академични резултати в страната, вместо да започнат високоплатена работа някъде по света;\nобучават деца от села и градове да получат знания и умения, необходими за професиите на бъдещето;\nподготвят хора без големи възможности в икономически слаборазвити райони да започнат собствен бизнес, вместо да зависят от социални помощи или да емигрират в чужбина;\nпомагат на деца с образователни проблеми и на техните семейства да получат най-добрата грижа у нас, за да имат шанс за пълноценен живот;\nподготвят най-талантливите български ученици за участия в научни олимпиади по целия свят;\nмодернизират училища и болници, неремонтирани от построяването им;\nпочистват, възстановяват и съхраняват доскоро тънещи в забрава паметници на културното и историческо наследство;\nпоказват на бял свят малки и големи случаи на корупция, от която всички страдаме;\nпрактикуват професията си на журналисти професионално, принципно и етично, в защита на обществения интерес;\nинформират и мотивират българите в чужбина да се ангажират с родината си, като се върнат и започнат работа, инвестират в прохождащ бизнес или подкрепят общественозначима кауза;\nсъбират излишъка от храна, оставащ в хранителните магазини и заведенията за хранене, за да може да достигне до гладуващи хора;\nосигуряват транспорт за деца, за да могат да ходят на училище в най-близкия град или село;\nпомагат на общините да станат по-отворени към гражданите и да предлагат повече електронни услуги;\nинформират земеделските производители за щадящи почвата обработки, които подобряват свойствата ѝ и допринасят за повишаване на добивите; за нови методи за борба с вредителите и за застраховане на реколтата срещу капризите на времето;\nработят в малки, обезлюдени села за създаване на туристически продукти, които привличат български и чуждестранни туристи и така дават поминък на местните хора и причина да останат…\nТова са реални примери, а списъкът е много по-дълъг. Добрата новина е, че все повече представители на бизнеса и държавата знаят за тези добри примери и виждат в организациите, които ги създават, партньори в общия ни стремеж България да стане по-добро място за живеене. Лошата новина за тези, които измислиха обидната дума, за да ги уязвяват, е, че дарителството и неправителственият сектор все повече се припознават като „петата власт“ в световен мащаб. Фондации, фирми и частни дарители от целия свят обединяват усилията си и даряват средства, за да осигурят финансовата стабилност и административния капацитет на неправителствените организации, защото съзнават тяхната ключова роля за решаване на едни от най-мъчните социални и обществени проблеми.\nДарителството и подкрепата за смислени каузи е израз на споделена човечност и отговорност. Да помагаш на своето училище или университет, да отделиш от времето си, за да споделиш опита си с млад човек, за да стане и той успешен професионалист, да бъдеш доброволец, да подкрепяш качествена журналистика като си плащаш абонамента, са само някои от лицата на модерния патриотизъм.


Начало » Кучета » Паучове и пастети » Animonda\nПастет Animonda INTEGRA® Protect Intestinal Dog - пастет за кучета с храносмилателни проблеми,100гр.\nINTEGRA® PROTECT Intestinal Dog – 150 г – специална диета за кучета с диария и повръщане • Висококачествен животински протеин • Лесно усвояеми и съвместими въглехидрати • Умерено намалено съдържание на мазнини • Без ла..\nПастет Animonda INTEGRA® Renal, 150 гр.за кучета с бъбречна недостатъчност\nЛиния INTEGRA® Protect – диетична терапия за кучета с бъбречна недостатъчност. Произведено в Германия от Animonda GmbH. Опита на много ветеринарни лекари показва, че все повече кучета са предразпложени към натрупване на камъни в бъбреците и бъб..\nПастет Animonda INTEGRA® Sensitive Dog - пастет за чувствителни кучета с агне и ориз,100гр.\nЛиния INTEGRA® Sensitive - за чувствителни кучета Произведено в Германия от Animonda GmbH Кучетата често реагират на замърсяването на околната среда и стават малко по чувствителникъм храненето и различните алергии. Те често страд..\nПастет Animonda INTEGRA® Sensitive Dog - пастет за чувствителни кучета с пуйка и ориз,150гр.\nПастет AnimondaI NTEGRA® Sensitive за чувствителни и алергични кучета,агне и ориз\nКучетата често реагират на замърсяването на околната среда и стават малко по чувствителникъм храненето и различните алергии. Те често страдат от несъвместимост на някой въглехидрати и протеини в храната. Сигнали за това са повръщане, недобре оформени..\nAnimonda Vom Feinsten Racker /агнешки дроб и ябълки/-85гр\nДеликатесна храна за кучета. Пълноценна храна за израстнали кучета Без съдържание на соев протеин! Специално създаден за капризни кучета от малките породи. Само най-палавите разбойници заслужават този вкусен пауч. ..\nAnimonda Vom Feinsten Racker /пъдпъдък и круши/-85гр\nAnimonda Vom Feinsten Racker /телешки сърца и гъби/-85гр\nДеликатесна храна за кучета . Пълноценна храна за израстнали кучета Без съдържание на соев протеин! Специално създаден за капризни кучета от малките породи. Само най-палавите разбойници заслужават този вкусен пауч. ..\nAnimonda Vom Feinsten Racker /яребица и майоран/-85гр


С премиера и гости от Ямбол започва годината за Пловдивския театър - DC news\nКупуват 20 електрически автобуси за градския транспорт в Пловдив - преди 25 мин\nАрестуваха шефка на магазин, продавала контрабандни цигари и нелегален алкохол - преди 9 мин\nДрогиран шофьор предизвика катастрофа, рани възрастен водач - преди 14 мин\nЗдравният министър пред съсловните организации: Ситуацията е критична! (ВИДЕО) - преди 54 мин\nС премиера и гости от Ямбол започва годината за Пловдивския театър\nФотограф: Николай Бекярски\nНовата година за Пловдивския драматичен театър започва повече от обещаващо. През януари екипът на Драмата е подготвил много изненади и вълнуващи преживявания за всички почитатели на театралното изкуство.\nТази вечер – 8 януари, може да гледате спектакъла „Чиста къща“ със специалното участие на Йоана Буковска. Ако пропуснете тази възможност, не се тревожете, тъй като в края на месеца – 29 януари, представлението ще се играе отново.\nНа 12, както и на 19 януари Луиза Григорова ще се превъплъти в ролята на Евридика в спектакъла на режисьора Стайко Мурджев „Евридика в подземния свят“. Въпросите за търпението, доверието към другия и съмнението в собствените ни сили, са трите основни стълба, върху които стъпва съвременният прочит на мита. Не го пропускайте!\n15 януари е най-важната дата в календара на Пловдивския театър този месец. Дългоочакваният спектакъл на младата режисьорка Анастасия Събева „Антихрист“ по едноименния шедьовър на Емилиян Станев ще бъде представен в голямата зала на Дома на културата. Повече за представлението от самата режисьорка може да прочетете тук!\n„Лекция № 2 за ВСЕОБЩАТА ПРОСВЕТА“ ще изнесе Камен Донев на 20 януари в Дома на културата „Борис Христов“. Билетите за спектакъла вече са разграбени, тъй като представленията на Донев са едни от най- любимите на пловдивската публика.\nОтново на 20 януари, тои път в Камерна зала, се играе спектакълът на Красимир Ранков „Съблечи се“. Трупата на ДT „Н. Коканова“- Ямбол гостува на 21 януари с представлението „Политикани“ в Дома на културата. Същата вечер в Камерна зала се поставя спектакълът на Стайко Мурджев „Дисни трилър“.\nС „Детектор на лъжата“ ще ни разсмеят талантливите актьори на 22 януари. 23 януари продължава с моноспектакъла на Елена Атанасова „SEX без захар“. „Лекция № 1 за НАРОДНОТО ТВОРЧЕСТВО“ представя за пореден път на пловдивска сцена Камен Донев на 26 януари. Спектакъл с песни, танци, импровизации и примери от живота – така описва представлението си самият автор.\n„Истанбулска история“ на Пламен Панев ще се играе на 26 януари в Камерна зала. „То беше чучулига, Жулиета!“ на режисьорския екип OFFENSICHT Флеминг/Петранов може да гледате на 27 януари.\nПървият месец от новата година за театъра приключва с моноспектакъла на Ивана Папазова „Глас“ на 28 януари и постановката на Борис Панкин „Сако от велур“ на 29 януари.\nЯсна е пълната програма на ВК Марица в Шампионска лига


В тази игра задачата ви е да свържете еднаквите плочки. Бъдете внимателни и максимално бързи. Можете да свързвате само плочки, който имат не повече два завоя помежду си.\nТотеми с желания\nПомогнете на цветните тотеми да изпълнят предназначението си. Всеки различен цвят тотем изпълнява различни функции и трябва да стигне до различно място. Колкото по-бързо се справите, толкова повече точки ще спечелите.\nЖабата обичаща бонбони\nКой ли вече не познава жабата любител на бонбони. Помогнете на зелената животинка да задоволи своя безкраен глад за захарни изделия. С колкото по-малко изстрела се справите, толкова повече точки ще спечелите.\nГосподаря на тиквите\nПокажете, че сте един истински господар на тиквите. За целта накажете всички зли, подскачащи тикви. Бъдете максимално бързи и не позволявайте на нито една тиква да се измъкне.\nВ тази игра задачата ви е да премахвате хелоуинските балончета. За целта трябва да ги събирате по три или повече с непосредствен контакт помежду си. Колкото по-добре се справите, толкова повече точки ще спечелите.\nЧестит хелоуин 2\nЧестит хелоуин на всички, който празнуват този празник. Тази игра е един забавен хелоуински пъзел. Задачата ви е да откриете всички търсени предмети и да ги маркирате. Бъдете внимателни, защото всеки грешен клик ви отнема от краткото време, за което трябва да решите пъзела.\nПодреждайте еднаквите цветове тикви в прави, вертикални или хоризонтални линии за да ги премахнете от пъзела. За да преминете към следващото ниво на играта трябва да премахнете определен брой тикви.\nПъзел по хелоуин\nВ тази игра задачата ви е да помогнете на хелоуинската тиква да стигне до финала на всяко едно ниво. За целта трябва да премахвате препятствията по пътя на тиквата.\nВ тази игра задачата ви е да помогнете на хелоуинските тикви да стигнат до портала. Бъдете максимално бързи и внимателни, не позволявайте на нито една тиква да пострада.\nРазкарайте всички хелоуински чудовища. За целта трябва да изчакате да се съберат повече и с един клик да ги премахнете. Бъдете внимателни и не позволявайте на чудовищата да стигнат до края на игралния екран.\nВ тази игра задачата ви е да премахвате хелоуинските лица. За целта трябва да ги събирате по три или повече еднакви във вертикални или хоризонтални линии. Колкото по-добре се справите, толкова повече точки ще спечелите.\nВ тази игра вашата задача е да премахнете възможно най-много диаманти. За целта трябва да ги събирате по две или повече от цвят, като ги свързвате във вериги. Бъдете максимално бързи, защото свободното пространство е ограничено.\nВ тази игра вашата задача е да премахнете възможно най-много бонбони. За целта трябва да ги събирате по две или повече от цвят, като ги свързвате във вериги. Бъдете максимално бързи, защото свободното пространство е ограничено.\n66 - 78 от 3257\nИграна от 213 потребители\n528 точки в 08:42:50


Berkemann Verika Paprika red 19 - Грижа за краката\n> Удобни обувки и чехли>Нова колекция>Berkemann Verika Paprika red 19\nBerkemann Verika Paprika red 19\nДамски ниски чехли с мека анатомична стелка от серията Berkina.\nЛинията Berkina предлага чехли, които отговарят на всички изисквания за удобно ходене. Леката подметка и изчистеният дизайн съчетават комфорт и елегантност. Със стелка, изработена от специално обработена мека телешка кожа. Удобното легло за петата и оформеният надлъжен свод гарантират комфорт през целия ден.\nВисочина на тока: 2 см ( 0.6 см ефективна)\nШирина-регулируема : Е-Н (за широко ходило)\nМодел: Berkemann Verika 01914-274\nBerkemann Verika Paprika red 19
Линията Berkina предлага чехли, които отговарят на всички изисквания за удобно ходене. Леката подметка и изчистеният дизайн съчетават комфорт и елегантност. Със стелка, изработена от специално обработена мека телешка кожа. Удобното легло за петата и оформеният надлъжен свод гарантират комфорт през целия ден.

 Материал:
естествена кожа-набук

 Височина на тока: 	 2 см ( 0.6 см ефективна)

 Ширина-регулируема :	 Е-Н (за широко ходило)

 Модел:	 Berkemann Verika 01914-274
дамски чехли

 Производител:	 Berkemann GmbH & Co. KG, Германия


УМБАЛ Бургас - Университетска многопрофилна болница за активно лечение Щастлива майка с апел: репродуктивните специалисти в УМБАЛ Бургас са вълшебниците, които ни дариха с чудо\nЩастлива майка с апел: репродуктивните специалисти в УМБАЛ Бургас са вълшебниците, които ни дариха с чудо\n02 ное 2021 17:07\nЩастлива майка изпрати писмо до ръководството на УМБАЛ Бургас с молба – за него да научат всички бургазлии, които мечтаят за бебе. Писмото е изключително емоционално, а в него Кристина Павлова е предала емоциите, страховете и надеждите, през които минава една двойка с репродуктивни проблеми. В Звеното по асистирана репродукция на УМБАЛ Бургас тя намира хората, които сбъдват мечтата й. И призовава бургазлии – преди да тръгнат към другите градове, първо да потърсят щастието тук.\n„Отне ми три години да напиша това писмо. То не е само, за да благодаря на хората, дарили ме с дете, а е молба, апел, призив! Ние сме семейство с репродуктивни проблеми, през годините се срещнах с хора с подобни съдби, търсещи своя път и решение, пътуващи хиляди километри до различни градове, изразходващи сили, енергия и пари… Ако преди три години имах страхове от това, че сме бездетни, сега с отворено сърце разказвам как тук, в Бургас, срещнахме нашия вълшебник и как той ни накара да вярваме в чудеса! Нека да помогнем на повече бургаски семейства да повярват, че точно тук ще се сбъдне тяхната мечта за дете!“, пише Кристина Павлова.\n„За да създадеш живот, освен изключителен професионализъм и опит, е нужно да притежаваш огромно сърце. Преди три години, прекрачвайки прага на Звеното по асистирана репродукция не предполагах, че съм на точното място и в точното време. Там, в лицето на д-р Антонио Душепеев и прекрасния му екип (ще ги назова с имена, защото заслужават дълбок поклон) Мина Маркова, Ваня Янкова, Мария Петрова, Донета Кехайова, Димка Рашкова, се случи нашето чудо! Неведнъж им поверявах живота си и без колебание бих го сторила отново. Не след дълго се появи и нашето всичко! Тя вече е на три години и се казва Изабел. Той бе лекарят, който я видя, когато бе ембрион и отново той, когато проплака за пръв път. Няма думи с които да се опише радостта от положителния резултат, биещото сърце и първата прегръдка…Това нямаше да бъде възможно без Вас, д-р Душепеев и прекрасния ви екип. Винаги ще сме Ви благодарни, защото не спряхме да вярваме заедно“, продължава писмото на младата майка.\nВ благодарността си Кристина споделя цитат от книгата на Ивайло Митев „Бездетен“, която се продава с благотворителна цел в подкрепа на двойки с репродуктивни проблеми и най-точно описва нейните емоции: „Децата на бездетните идват трудно. Много трудно! Родилните болки започват още от сърцето, което страда по тяхната липса. Само децата на Бездетните могат да ти кажат: „Мамо, вие с тати толкова дълго време сте ме НЯМАЛИ, че сега като ви намерих, вече си имаме всичко, нали?" Децата на Бездетните се раждат първо в молитвите и сънищата. Задължително първо там! Очите им винаги говорят, носят в ръчичките си кристално сърце, а босите им крачета тичат в полета, огряни с ангелско сияние. Децата, белязани с космическо очакване ВИНАГИ идват!\nНаправи им път! Напиши в сърцето си ЛЮБОВ! И когато тази любов е безусловна, чиста, истинска, прощаваща, невзискателна, търпелива и мъдра, децата я кодират.\nИ пристигат. На точното място. В точното време.“


Как не трябва да използваме парите си | Stara-Zagora\nКак не трябва да използваме парите си\nАмериканската авторка Кимбърли Палмър публикува списък на някои от най-честите грешки, които правим с парите си, базиран на книгата й "Поколението на печалбата: Наръчник по спестяване и инвестиции за млади експерти". 1. Бюджетиране само в краткосрочен план Според изследвания, очертаването на личен бюджет на годишна, а не на месечна база е по-успешно. Това се дължи на факта, че хората се чувстват по-несигурни в сметките си за цяла година, което ги кара да заделят повече за неочаквани разходи. 2. Надхвърляне на разумните разходи за жилище Принципът на ефективното спестяване е да заделяме всеки един от спечелените три лева. Много хора обаче затъват в разходите си по обслужване на жилищен кредит. Обикновено финансовите консултанти съветват купувачите да инвестират около една трета от доходите си в ново жилище. Това обаче са много пари, особено имайки предвид и другите месечни разходи на нормалните семейства. 3. Пестене от инвестиции в кариерата Инвестицията в курс за подобряване на професионалната квалификация може да ви осигури повишение, нова работа или спасение от дългосрочната безработица. Тези курсове никак не са евтини, но е добре да се търсят професионални съвети, дори и неформално, например на обяд или кафе с по-квалифицирани колеги и приятели. 4. Да попаднеш в капана на кредитните карти Промоционалните кредитни карти, които банките раздават като награда, може и да изглеждат добре на теория, но те имат потенциала да карат потребителите да харчат повече от това, с което реално разполагат. Икономистите наричат този феномен ускоряване на покупките, защото потребителите наистина започват да си позволяват много повече неща, отколкото преди да придобият такава карта. Нещо повече, и лихвеният процент обикновено е по-висок от този на стандартните кредитни карти. 5. Отказ от преговаряне за цените Цената на почти всяка стока подлежи на договаряне, напомнят анализатори. Повечето хора обаче избягват да се пазарят и плащат, колкото им поискат. Не забравяйте, че цените са плаващи и не се срамувайте да искате по-добри оферти, съветват консултанти. 6. Докарване на приходи само от един източник Служителите в САЩ сменят средно 10 различни работни места преди да навършат 36. Тези промени може и да настъпват доброволно, но често причината е в уволнение или съкращение на персонал. Затова диверсификацията на доходите може да осигури повече финансова стабилност на работещите. Допълнителни доходи може да дойдат от продажби онлайн, упражняване на свободни професии, а защо не и споделяне на професионален опит на курсове за подобряване на квалификацията. 7. Твърде много или твърде малко кредити Не всеки дълг е лош дълг. Един кредит може да позволи на човек да учи, да си купи облекло за новата работа или да си плати наема в период на финансови затруднения. Страхът от вземане на заем може да доведе до пропускане на ключови възможности, докато прекалената склонност към посягане към кредити твърде често води до банкрут. 8. Надпревара с пазара За да сте винаги една крачка пред фондовия пазар, ще ви трябва машина на времето. Ето защо финансови експерти препоръчват регулярните малки инвестиции, независимо от поведението на пазара. В помощ на хората в такива случи могат да послужат различните инвестиционни фондове, които оперират с малки суми от личните сметки на клиентите си. 9. Фокусиране върху движението на борсовия индекс Фокусирайки се твърде много върху скоковете и спадовете на борсовите индекси, най-вероятно ще си докарате само нежелан стрес. Когато пазарът се срине, по-добре е вместо да трепери пред движението на индексите, човек да се отдаде на хобито си, да отдели време на семейството си или просто да се разходи. Ако сте диверсифицирали инвестициите си добре, значи сте направили каквото трябва. 10. Доверието в системата за социални осигуровки В България надали са останали финансово грамотни работещи, които вярват, че социално осигурителната система ще им гарантира достойни старини. И в САЩ обаче работещите на възраст около 30 години започват да си мислят какво ще стане през 2037 г., когато дойде време да се пенсионират. Тогава се очаква и Фондът за социално осигуряване окончателно да се изчерпа. Това означава, че младите трябва да разчитат на собствените си спестявания, ако искат да живеят добре след 67. 11. Прекалено големи харчове за подаръци Социологически проучвания показват, че от 2001 г. насам хората отделят все по-малки суми за коледни подаръци. Това означава, че се променя и психологическата нагласа към избиране по-значими за сметка на скъпи продукти за близките. Понякога една хубава книга или билет за концерт на любим изпълнител значат повече от скъпо бижу или поредния телевизор. В помощ на потребителите напоследък се появяват и интернет страници, които дават идеи за оригинални изненади за близките. 12. Подценяване на данъчните задължения Хората, които си изкарват допълнителни доходи отделно от основната заплата, са заплашени от плащане на сериозни суми през април, когато дойде моментът да се отчитат на данъчните. Затова е добре да проверявате редовно дали сте изплащали всичките си задължения коректно и дали пазите документите от цялата си данъчна документация.


Лудогорец обърна Злин | ПФК Лудогорец\nНачало Новини Лудогорец обърна Злин\nРепортаж 4 Февруари 2017\nЛудогорец обърна Злин\nЛудогорец постигна трета победа в контролите в Турция. Петкратният шампион на България надигра драматично с 2:1 Злин. Чехите, които са четвърти в...\nЛудогорец постигна трета победа в контролите в Турция. Петкратният шампион на България надигра драматично с 2:1 Злин.\nПървият голям шанс бе за "орлите". В 20-ата минута те като по чудо не откриха резултата. Тогава Джоди Лукоки проби и центрира отляво към Клаудиу Кешерю, но румънецът стреля от 2-3 метра в тялото на чешкия вратар.\nВ 30-ата минута чехите успяха да поведат. Копечни центрира отдясно към Диоп и сенегалецът, който бе оставен непокрит, отблизо без проблем вкара с глава. Лудогорец имаше шанс бързо да изравни, но пропусна. В 32-ата минута Жоао Пауло центрира отлично към Марселиньо, който стреля от 5-6 метра с глава, но Достал изби в корнер. Секунди по-късно стражът на чехите отрази нов опасен удар с глава, този път на Кешерю.\nДве минути след началото на втората част Лудогорец изравни. Жоао Пауло стреля от пряк свободен удар от около 25 метра, Достал изби, но при добавката с глава Клаудиу Кешерю вкара - 1:1. Почти веднага след това шампионите проиграха много по-чисто положение. Сисиньо проби и подаде към Жоао Пауло, но ударът му намери външната част на мрежата. Малко след това пак той пропусна, като този път с далечен удар не намери вратата. Минута по-късно Жоао Пауло изскочи сам срещу вратаря, който излезе напред, но нападателят на българския тим при опита си да го прехвърли, не улучи мрежата на Злин. В самия край на мача Лудогорец стигна до победата след пробив на Лукоки отдясно. Той стигна почти до аутлинията, пусна успореден на нея пас по земя към Кишада, който успя леко да бутне топката в мрежата. Победата беше трета за Лудогорец по време на лагера в Турция.\nВ проверката участие не взеха двама от основните играчи на Лудогорец - Джонатан Кафу и Вандерсон, както и Върджил Мисиджан.\n0:1 Диоп (30')\n1:1 Клаудиу Кешерю (47')\n2:1 Жуниор Кишада (90')\nЛудогорец - Фастав Злин 1:1


Руската група "Любе" напълни залата, но не изпълни любимия хит "Комбат" - Russia Beyond България\nРуската група "Любе" напълни залата, но не изпълни любимия хит "Комбат"\nФронтменът на група "Любе" Николай Расторгуев.\nЛилия Йотова, с любезното съдействие на Moko Solutions\n12 хил. българи изпълниха столичната зала Арена Армеец в събота вечерта (10 декември), но останаха недоволни, че група "Любе" не изпя хита си "Комбат".\nОще преди началото на концерта се усещаше онази особена атмосфера, която предвещава, че ще се случи нещо приятно. Ентусиазирани хора с усмивки на уста не преставаха да прииждат пред входа на зала Арена Армеец в София. Положителните емоции се усещаха във въздуха. От различните компании се чуваха различни музикални желания. Всички бяха нетърпеливи да видят любимеца си Николай Расторгуев – фронтмен на група "Любе" и народен артист на Русия с нестандартно и понякога иронично чувство за хумор.\nЗалата се препълни. Светлините угаснаха и на сцената излезе групата в пълния си състав. Концертът започна минорно заради случилата се трагедия в село Хитрино същия ден. "Разбрахме, че днес е станала железопътна катастрофа с много жертви и ранени. Бих искал от мое име, от името на моята група и цяла Русия да изкажа съболезнования на българския народ за тази трагедия", каза Расторгуев.\n"Здравей, София! Може би сте чували за нас, ние сме просто "Любе", пошегува се Николай Расторгуев и преди да започне същинската част от концерта пожела да си направи селфи с българската публика, "за да си спомням един ден, когато остарея и разглеждам архива, българската публика и този невероятен миг. Иначе кой би ми повярвал". 12 хил. души развяха български и руски знамена и бяха запечатани на телефона на фронтмена.\nОт самото начало на концерта до самия му край между песните в публиката отекваха различни гласове, които се провикваха със заглавия на любими песни. В тези повече от 2 часа, в които "Любе" изсвириха подбрани песни, залата заприлича на огромен клуб за караоке, в който нямаше приемственост между поръчителите на музика и изпълнителя на поръчките. Във всяка пауза между песните екзалтираните слушатели "поръчваха" "Комбат", но тя така и не беше изпълнена. "Не може да ме изкарате извън релси, не си правете илюзии. Програмата е разписана предварително", каза само Расторгуев на публиката.\nПреди почти всяка песен вокалистът общуваше с публиката, шегуваше се и разказваше смешни истории. "Ще рискувам да ви изпея една абсолютно непозната песен "Якоря" (Котви). Обожавам тази песен, но поемам голям риск, защото вие не я познавате и може да ме освиркате".\n"Любе" изпълни познати и не толкова познати свои песни. На сцената прозвучаха "Гитара семиструнная", "Серьога, Колька и Витьок", "Верка", "Батько Махно!", "Главное, что есть ты у меня", "Дорога", "Там за туманами" и други. Разбира се, не се мина и без популярния им хит "Позови меня тихо по имени", на която вече леко поутихналата публика избухна и запали всички фенерчета, телефони и запалки, които успя да намери из джобовете си. Групата изпълни и песен, посветена на руските военни пилоти в Сирия.\nКонцертът завърши с руската патриотична песен "За тебя, Родина мать". Публиката попляска и се разотиде. Хората бяха превъзбудени, с добро настроение, но не напълно доволни. Чуваха се шушукания за неизпълнените песни "Комбат" и "Березы".\nКаквато и да е била причината, която е стояла зад нежеланието на група "Любе" да изпълни тези любими на нашата публика песни, тя не бе достатъчно оправдание пред българските фенове. Те се запътиха към автомобилите си не напълно, но все пак малко разочаровани и вероятно много от тях са си пуснали "Комбат", когато са се прибрали.\nрусия и българия руска музика Русия и България


Бляскавата премиера на Star Wars : Chronicle.bg\nchronicle.bgНовиниСоциални мрежиРецепти Дейзи Ридли учтиво откликва на молба за селфи\nМарио Лопес на премиерата\nИ мечовете не липсваха\nХарисън Форд и Джон Боейга\nПреди появяването на гостите, периметърът бе подсигурен от полицията с помощта на кучета, които търсеха за взривни устройства\nБляскавата премиера на Star Wars 15 декември, 2015 08:40 | от chronicle.bg\nКои са новите имена в Star Wars\nПовече от 5 хиляди души в САЩ гледаха новия, седми епизод от фантастическата сага „Междузвездни войни“. Сред тях бяха журналисти, кинокритици, известни режисьори и актьори, изиграли главните роли в новата версия на космическата сага.\nПремиерата, организирана в три кина в Лос Анджелис, бе истинско холивудско шоу – с червени килими пред киносалоните, по които можеха да минат не само знаменитостите, но и обикновените зрители.\nАктьорите, участвали във филма, по традиция избраха да го гледат в кино „Долби“, където се връчват „Оскарите“.\nНа премиерата бе и главният създател на поредицата, режисьорът Джордж Лукас, който призна пред журналисти, че никога не си е представял, че идеята му ще се разрасне до такъв мащаб. Веднага след Лукас в киното влезе и приятелят му, режисьорът Стивън Спилбърг.\nПо червения килим мина и режисьорът на сегашната серия – Джей Джей Ейбрамс. На премиерата дойдоха и актьори, играли в предишните серии, като Харисън Форд , изиграл ролята на пилота Хан Соло, Марк Хамил (Люк Скайуотър) и Кари Фишър (принцеса Леа).\nСъздателите на филма помолиха присъствалите на затворените прожекции в САЩ да се въздържат да споделят впечатленията си поне до утре, когато филмът ще бъде пуснат и в някои европейски кина.\nВ галерията може да видите снимки от звездите на червения килим.\nБляскавата премиера на Star Wars


Галина Шапилова: За всички има място под слънцето - ФорумЪт\nНачало Гилдия на занаятчиите Галина Шапилова: За всички има място под слънцето\nГалина Шапилова: За всички има място под слънцето\nТова, което ме притеснява, са надценките, които се слагат в галерии и магазини, защото правят изделието непродаваемо\nКазвам се Галина Шапилова от град Пловдив. Собственик и управител съм на ЕТ „Галина Николова – Шапил“. Завърших гимназия в гр. Пловдив през 1979 г. От дете участвам в различни кръжоци и състави – театрални и естрадни, занимавам се с изобразително изкуство – рисувам картини, керемиди, стъкло и порцелан, правя пана и скулптури, изработвам бижута от въздушна глина и естествени материали, плета макрамета и шия бутикови облекла.\nЗавършила съм много курсове в тази сфера, а огромен дял за развиване и насочване на способностите ми имат моите майка и баба. Искам с моите творби да доставя естетическа наслада за сърцето и душата и да даря повече усмивки в сивото ни ежедневие! Няма нищо по-хубаво от това, да видиш одобрение и изразена благодарност за всичко онова, сътворено с безкрайна любов и желание, произлязло от двете ти ръце!\nБезкрайно съм щастлива, че имам подкрепата на моето прекрасно семейство, в тези трудни за всички ни дни! Мотото ми е „Винаги напред и никога назад! Участвала съм в две общи изложби в галерия „Класика“ – София и „Пълдин Арт клуб“ – Пловдив, в проекта „Картина от мнозина“ на Арт център „Орхидея“ – Карлово, както и в няколко базара.\nКога открихте призванието си в ръчното творчество и от колко време се занимавате с това професионално? През какви перипетии преминахте като творец в опитите си да възпитате вкус към ръчната изработка?\nКато малка не съм ходила на детска градина, а само предиобед на френска школа и след това бях все около моята баба, която имаше златни ръце. Тогава майчинство нямаше и реално през деня, докато мама беше на работа бях все около баба – тя ме научи да плета, да рисувам, да правя различни вкусотийки от тесто и още мнооого, много други нещица… Много често ме намираха на двора в градината да меся кал и да правя фигурки, за което първоначално понасях мъмрене, но след това ми намериха глина и оттам се започна… 🙂\nДо 2010 година се занимавах предимно с изработване на бутиково облекло на прекрасните дами, след което започнах да се връщам към детските ми идеи и така отново започнах да се занимавам с всичко – рисуване, моделиране и т.н… малко като на шега, но след това се появи и фейсбук, намерих си приятели – съмишленици и взе ,че стана основното ми занимание.\nЗа всички ни е трудно в този момент да накараме българинът да започне да цени и купува българското, а не китайските стоки. Вярно е, че хората нямат пари, но съм била свидетел, когато се плаща повече за некачествената китайска стока, отколкото за български уникат.\nНалага ли ви се да правите компромис с творенията си, за да отговорите на по-масовия вкус?\nНе, категорично не. Всеки един творец трябва да има свой собствен стил! Каквото и да ми струва, оставам вярна на себе си и изградения ми стил, като се стремя да убедя клиента какви са плюсовете и минусите на изделието, което предлагам.\nКакви са вашите наблюдения – как българинът гледа на ръчното творчество – оценява ли го достатъчно, намира ли го за достъпно, склонен ли е да плати повече, за да притежава уникат?\nИма хора и хора, ценители и ценители. Кичът ме дразни. Много пъти са ми казвали – „О, това е прекрасно“, но не са склонни да дадат определената сума. Това пазарене на дребно страшно дразни. Защото това не е зеленчуков пазар или на галоши и бельо, а смея да твърдя, на индивидуални уникални ръчни произведения. Друг е въпросът, когато е пуснато в масово производство, но тогава вече не е уникат. Опитвала съм се да повторя някое изделие, но дори и с еднакви консумативи, пак не се получава същото…\nКакво ви създава най-много трудности – напливът на китайски стоки, липсата на достатъчно ценители, местата за продажба, набавянето на качествени материали, „колегите“, които плагиатстват, нещо друго?\nНай-вече местата, на които можем да изложим произведенията си. Не може да се смесват пазарите, предлагащи китайската и масовата стока и арт базарите, на които се предлагат уникални ръчни произведения.\nОтносно материалите – винаги намирам това, което търся и то с добро качество. Колегите, които плагиатстват не ме плашат. Имам толкова много идеи, че надали ще успеят да копират всичко, а то си остава за тяхна сметка – рано или късно такива хора отпадат сами.\nКакво е вашето позитивно послание към ценителите на ръчното изкуство и колегите-творци, вашето вдъхновение?\nНе знам дали мога да кажа нещо, което да не звучи като клише, но … приятели, ценете българското, създадено от нас от сърце и душа в безсънните нощи, защото красотата ще спаси света! А на колегите – вярвайте, ще дойдат по-добри дни за нашето творчество, важното е всички ние да се подкрепяме, да няма злоба и завист, за всички има място под слънцето!\nКакво според вас куца в днешните възможности и условия за продажби (фейсбук, галерии, магазини, базари)? Какви съвети, помощ и информация, свързана с маркетинга ви липсват или намирате сравнително трудно?\nСмятам, че имаме безкрайно много възможности за изява в интернет. Това, което ме притеснява, както и другите колеги, предполагам, са надценките, които се слагат в галерии и магазини и по този начин изделието става непродаваемо. Аз лично съм се сблъсквала с това и не ми стана никак приятно, когато разбрах, че в един магазин са сложили 100 процента надценка, може би разчитайки на това, че съм далеч и не мога да направя проверка и ми се заявява – ами не съм продала нищо, защото цената ти е висока – а всъщност не моята, а нейната е завишена.\nДокато я има тази некоректност, ще срещаме трудности. Относно организираните базари – там също има некоректност от страна на организатори, съвсем пресен случай е базарът в Пазарджик, когато ни се събра такса за безплатен базар.\nМоята фейсбук страница:\nЕдин проект на Форумът и „6 на екс“\nпредишна статияВ какви ситуации е гарантиран депозитът ви?\nСледваща статияДъно няма – ще променим ли нещо на 5 октомври, или изходите са двата терминала?\nИнициатива, която заслужава внимание\nЕдна пловдивска приказка скрита в мазе\nСтанислава Димитрова: Българинът има вкус, но не може да си позволи да плати истинската цена на продукта\nВера Орешарова: Колегите, които копират, са добре дошли


Аеропрес - Белгия започва да оценява офертите за нов изтребител\n15 Февруари 2018 23:27\nОфертите ще бъдат оценявани от екип от 33-ма специалисти (трима са от финансовото ведомство на страната, останалите са от белгийското МО), които са разделени в седем отделни екипа, които ще оценят седемте основни критерия, които от своя страна ще носят различна тежест в крайната оценка.\nС най-голяма тежест е критерия за цена на придобиване и експлоатация – 33%. Техническите характеристики носят 21% от крайната оценка, а 16% от оценката идва от критерия „военна кооперация”. 10% от оценката е на база индустриалното сътрудничество, 8% идва от възможността на платформата да бъде подобрявана в бъдеще, 6% идва от простотата на експлоатация и възможността за базиране зад граница и последните 6% от оценката ще дойдат за логистичната поддръжка.\nEurofighter и F-35A останаха единствените кандидати, след като Boeing и Saab се отказаха да предлагат Super Hornet и Gripen E/F, а Франция избра да не участва пряко в процеса, а да се опита да предложи на Белгия директна сделка за Rafale, която включва дълбока кооперация между двете страни при производството на изтребителя и във военно отношение.\nДен преди да бъдат предадени финалните оферти в конкурса производителя на Rafale Dassault демонстративно подписа споразумения с 13 белгийски компании, с които се планира индустриално сътрудничество в обем €20 млрд. за следващите 20 години.\nБелгия иска да купи 34 нови многоцелеви изтребители за не повече от €3,573 млрд. Има обаче съмнения, че наличните в момента оферти ще се вместят в този бюджет, след като се разбра, че ориентировъчната цена на американската оферта ще е с около €2 млрд. по-висока. Формално, Белгия не е правно задължена да избере който и да е от двата изтребителя.\nБригаден генерал Цанко Стойков Aeronautics Group BelugaXL NASA ВМС на Индия Тодор Тагарев ядрено оръжие катапултни кресла Ендуросат Генерал Константин Попов летище Горна Оряховица търсене и спасяване Су-25 ден на отворени врати Франция M-346 МКС ВМС на България C-27J Airbus Defence and Space


Борисов тушира напрежението със Сърбия за статута на Косово (ОБЗОР) - NOVA\nБорисов тушира напрежението със Сърбия за статута на Косово (ОБЗОР)\n09 юли 2019 16:07 Обновена в 19:22\nРусия замразява мисията си в НАТО\nВъпреки това държи да получи извинение от Ивица Дачич\nКрай на дипломатическия скандал между България и Сърбия заради Косово. Точката беше сложена в Сараево от българския премиер Бойко Борисов и сръбския му колега Ана Бърнабич. Двамата обявиха, че напрежение между София и Белград няма. Въпреки това Борисов държи да получи извинение от сръбския външен министър Ивица Дачич.\nБорисов: Ивица Дачич трябва да ми се извини, не е трудно\nВ прав текст извинение не последва. Но Дачич обясни, че е реагирал на думи, които Борисов не е изричал. И определи станалото като грешна интерпретация.\nПремиерите на България и Сърбия изглаждаха на няколко пъти отношенията си по време на срещата на страните от Югоизточна Европа.\n„Той сега ще види како е неприемливо поведение. Аз зор от него нямам. До вчера говорих за него с най-добри думи, но след като си го е позволил, докато сега не ми каже: „Извинявай, Бойко”, просто нито Вучич, нито Ана ме интересува какво ще кажат”, завия премиерът Борисов.\n„Сложили сме точка”, заяви Ана Бърнабич, министър-председател на Сърбия.\nБорисов разговаря с Ердоган в Сараево (ВИДЕО+СНИМКИ)\nИ още един дипломатически спор беше разрешен на срещата в Босна. Бойко Борисов и турският президент Реджеп Ердоган са коментирали изказването на външния министър Мевлют Чавушоглу на митинг през март, че Турция се е намесила в българския Закон за вероизповеданията.\n„Той като тръгне да поставя някоя тема, която не ми харесва, викам: „Сакън, сакън. Недей, всичко е нормално сега.”. За вероизповедания, нали знаете, те са любими теми, ремонт на всички джамии... Да изчакаме. Всичко си е наред сега, дай да строим да се развиваме”, заяви Борисов.\nПо време на срещата на върха в курорта Яхорина премиерът Бойко Борисов за първи път се срещна с президента на Република Северна Македония Стево Пендаровски.\nМакедонският президент: Гоце Делчев е българин (ВИДЕО)\n„Северно македонският президент беше първият северномакедонски политик, който каза нещата по може би най-правилния начин. Гоце Делчев е българин, отишъл да се бие за свободата и автономията на Македония”, заяви Борисов.\nПо време на срещата, която събра лидерите на Югоизточна Европа, премиерът Борисов акцентира върху нуждата балканските държави да са обединени в пътя си към Европа.\nРепортер: Яна Чинкова\nСтолична община настоява за незабавни мерки за компенсация на "Топлофикация"\nРодилка загуби битката с COVID-19, децата й също не оцеляха\nСтефан Янев се среща с областните управители\nНовините на NOVA (19.10.2021 - 6.00)\nСреща на РЗИ-София и директорите на болниците\nSquid Game - сериалът, подлудил света (ГАЛЕРИЯ)\nКацаров: Нова заповед за мерките ще има до ден-два


42 Нови 5 25 Капитал Facebook Twitter COVID-19\n4 декември 2015 20:00 5495 прочитания\n5 25 Капитал Facebook Twitter\nВ историята, както и в политиката повечето драми стават заради жени. Поне така гласи клишето. То обаче се потвърждава от депутата от гражданската квота на НФСБ Поли Карастоянова, която е на път да скара партията на Валери Симеонов и ВМРО и така да ги вкара във война.\nПричината за драмата между коалиционните партньори от Патриотичния фронт е, че от формацията на Симеонов снеха политическото си доверие от Карастоянова и обявиха, че ще искат изключването й от парламентарната група. Като мотив те посочиха промяната в Закона за акцизите, с която се въвеждат ограничения при производството на домашен алкохол за казани с вместимост над 500 литра, чийто съвносител е тя заедно с колегата й от гражданската квота на ВМРО Емил Димитров-Ревизоро.\nОт фронта определиха поправката за лобистка. Карастоянова отказа да напусне групата. "Петима мъже са излезли вчера пред вас, за да нападнат една жена. Бих дала пример с великата игра шахмат, където най-ценната фигура е бялата дама", заяви тя в петък. Карастоянова получи и подкрепата на съпредседателя на ПФ Красимир Каракачанов.\nЛидерът на ВМРО нарече поведението на Симеонов "емоционално". Председателят на НФСБ пък посъветва Каракачанов "да не дава оценки на батко си". Депутати от Патриотичния фронт обаче твърдят, че причината за искането на НФСБ за изключване на Карастоянова съвсем не е въпросната поправка.\nСпоред тях истинските мотиви са, че тя не се е съобразила с настояването на Симеонов да откаже да ходи с делегацията на премиера Бойко Борисов в Китай. "Симеонов искаше чрез нейния отказ да даде политически знак на министър-председателя", казват депутати от блока.\nквота Валери Симеонов Поли Карастоянова Красимир Каракачанов\nwaterfall 09:39, 05 дек 15, Неутрално\nТя нали отговаряше за културата. Каква ракия?\nthepirineagle 15:35, 05 дек 15, Весело\nТ.н. "патриоти" са една сбирщина от лобисти,парашутисти,някои явно и емоционално непораснали. Да не забравяме и силния привкус на Държавна сигурност....\nKrasimir Koev 17:54, 05 дек 15, Неутрално\nсексуални са причините - просто прави добра френска,примери подобни много в парламента .....\nalehandro77 07:26, 06 дек 15, Неутрално\nЛеле супер драма! То всичко ни е наред, та видиш ли Бялата дама ни е важна...\nwaterfall 18:15, 06 дек 15, Неутрално\nТя пък една дама...


Барса преподписа със защитник и му постави цена от 1 милиард | Корнер.dir.bg\nБарса преподписа със защитник и му постави цена от 1 милиард\nРоналд Араухо остава на "Камп Ноу"\n16:27 | 26 април 2022 2 2616 Снимка: Getty Images\nУругвайският централен защитник на Барселона Роналд Араухо преподписа с клуба. 23-годишният бранител ще продължи да носи екипа на каталунския клуб до 2026 година, а ръководството му постави умопомрачителна откупна клауза в размер на 1 милиард евро.\nДосегашната сделка на Араухо бе до 2023 година, а наскоро се появи информация, че Манчестър Юнайтед и Ливърпул се интересуват от привличането му. Барса обаче действа изключително бързо и “върза” за дълго време една от младите си звезди.\nУругваецът пристигна в Испания през 2018 година, когато “лос кулес” платиха 2 милиона евро на Бостън Ривър за правата му. Преди да подпише новия договор, Араухо бе с условията, които бе приел при първия си контракт преди четири години. Така той бе един от най-нископлатените играчи в състава на Шави - нещо, което категорично не отговаряше на представянето му на терена.\nДосега през сезона той има 39 мача във всички турнири, като е вкарал 4 гола, включително при 4:0 срещу Реал (Мадрид) на “Сантиаго Бернабеу”.\nТой дебютира за първия тим през сезон 2019/2020, а през миналата година вече се утвърди като важен играч за клуба.\nОчаква се през лятото каталунците да повишат конкуренцията в центъра на защитата, привличайки Андреас Кристенсен от Челси. Другите двама потенциални титуляри са Жерар Пике и Ерик Гарсия, докато Клемен Лангел, Оскар Мингеса и Самуел Юмтити могат да бъдат продадени.


Две оперни премиери представят на Античния форум в Стара Загора\nНачало » Акцент на деня » Две оперни премиери представят на Античния форум в Стара Загора\nсряда, юли 17, 2019, 16:10\nТази година летния сезон на Старозагорската опера е под мотото „Изкуството не излиза в отпуск“. „ За поредна година на Античния форум, който се приема за културно средище в града, заедно с Регионалния исторически музей, на 25 юли от 21 часа ще представим една невероятна опера „Траян в Тракия“, написана специално за Стара Загора“, обясни Славчо Николов, зам.-директор на Операта. Освен това старозагорци ще видят и премиера на балета „Антигона“ на 27 юли.\nРепетиция на “Антигона” с Анелия Димитрова и Федерико Пинто. Снимка Рад Димитров\n« Очаква се 43 800 първокласници да получат помощ в началото на учебната година\nЧаст от бул. „Крайречен“ в Стара Загора ще бъде затворен за движение на МПС утре (18 юли 2019, четвъртък) »


Метално колело за баланс: Зелено, KinderKraft Rapid\n129.90 лв. 149.90 лв.\nКод на продукта: 022799\nМетално колело за баланс: Зелено\nДетско колело, с което детето Ви ще развие чувството си за баланс, моторните умения и усещането за пространство. Модерният дизайн и спортната линия ще насърчат детето да го кара и кара... Колелото за балансиране е най-добрият начин детето ви да се научи да кара колело: то ще развие чувството си за баланс и способността за маневриране. Серията Rapid привлича вниманието със със своя дизайн, пастелни цветове и изискани детайли.\n* Лека и здрава рамка - изработена е от магнезиева сплав, което я прави лека и издържлива.\n* Надуваеми колела - 12-инчови, надуваеми колела, осигуряващи плавно каране по всякакви повърхности.\n* Колелото тежи само 3,75 кг, което позволява на детето да го носи само.\n* Регулируема седалка - удобна ергономична седалка, която има широк диапазон за регулиране на височината: 33 - 42 см\n* Ограничен ъгъл на завиване на кормилото - Според стандартите за безопасност, кормилото има ограничен обхват на движение, което предпазва детето от падане при завъртане.\n* Гумени дръжки на кормилото - благодарение на гумените дръжки, кормилото няма да се изплъзне от ръцете на вашето дете по време на маневри.\n* Ретро дизайн - красив ретро стил, добре съчетан с цветовете и детайлите.\nДървено колело за балансЛеко, издръжливо и стилно дървено колело, което ще направи ученето и карането забавно за вашето дете. С него детето ще развие моторни умения, чувството за пространство и ще се ..